Ego Willelmus, Dei gracia Bituriensis archiepiscopus, Aquitaniensis primas, notum facimus presentibus et futuris quod nos, in vita et incolumitate nostra, quandam vineam, quam apud Sanctum-Priscum habebamus, dilectis in Christo abbati et fratribus Pontiniac., pro salute anime nostre, dedimus et concessimus perpetuo pacifice possidendam, ea devotione quod abbas qui pro tempore erit, post obitum nostrum, conventui Pontiniacensi in aliquo pitancie beneficio provideat, anniversarii nostri die. Ad majorem igitur firmitatem et evidenciam pleniorem, presentem cartam fieri fecimus et sigilli nostri appositione muniri. Actum, anno Domini Mº CCº octavo.